จับตา 3 หุ้นร้อน ติด cash balance เริ่มวันนี้!
ตลท.จับ BSM,BSM-W1,HPT ใช้ cash balance มีผลวันที่ 13 ก.ค.-21 ส.ค.58 ส่วน AJP,AJP-W1,TAKUNI ให้ขยายเวลาเป็นวันที่ 13 ก.ค.-31 ก.ค.58
13 ก.ค. 2558

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้ประกาศรายชื่อหลักทรัพย์ที่เข้าข่ายมาตรการกำกับการซื้อขายประจำวันที่ 10 ก.ค. 2558 ดังนี้
ระดับ 1 : Cash Balance
บริษัท บิวเดอสมาร์ท จำกัด (มหาชน) หรือ BSM ,ใบสำคัญแสดงสิทธิในการจองซื้อหุ้นสามัญของบริษัท บิวเดอสมาร์ท จำกัด (มหาชน) ครั้งที่ 1 หรือ BSM-W1 และบริษัท โฮม พอตเทอรี่ จำกัด (มหาชน) หรือ HPT มีผลวันที่ 13 ก.ค. 2558 ถึงวันที่ 21 ส.ค. 2558
สำหรับหลักทรัพย์ที่ขยายช่วงดำเนินการ บริษัท เอเซีย จอยท์ พาโนราม่า จำกัด (มหาชน) หรือ AJP และใบสำคัญแสดงสิทธิในการจองซื้อหุ้นสามัญ ของบริษัท เอเซีย จอยท์ พาโนราม่า จำกัด (มหาชน) ครั้งที่ 1 หรือ AJP-W1 มีผลวันที่ 13 ก.ค. 2558 ถึงวันที่ 31 ก.ค. 2558
ระดับ 2 : ห้ามคำนวณวงเงินซื้อขาย  และ Cash Balance
ขยายช่วงดำเนินการ บริษัท ทาคูนิ กรุ๊ป จำกัด (มหาชน) หรือ TAKUNI หรือ มีผลวันที่ 13 ก.ค. 2558 ถึงวันที่ 31 ก.ค. 2558
 
 